**IEKŠĒJĀS KĀRTIBAS NOTEIKUMI SPORTA KOMPLEKSĀ**

**Jaunmārupē, Mazcenu alejā 4a**

**I. VISPĀRĒJIE NOTEIKUMI**

1.1.Šie noteikumi izstrādāti ar mērķi nodrošināt un veicināt sporta kompleksa sekmīgu darbību un kārtību.

1.2.Noteikumi ir saistoši visiem sporta kompleksa apmeklētājiem.

1.3.Ar noteikumiem var iepazīties pie sporta kompleksa administratora. Noteikumi ir izliekami pie sporta kompleksa informācijas stenda.

1.4.Atbildīgs par audzēkņu iepazīstināšanu ar šiem noteikumiem ir skolas skolotāji un treneri.

1.5.Pārējie sporta kompleksa apmeklētāji ar noteikumiem iepazīstas pirms nodarbību sākuma.

1.6.Mārupes Sporta centra vadītājam ir tiesības veikt izmaiņas nodarbību sarakstā.

1.7.Treniņu un sacensību laikā var tikt veikta fotogrāfiju un video uzņemšana un publicēta pašvaldības informatīvajos kanālos un sociālajos tīklos.

**II. IEKŠĒJĀS KĀRTĪBAS NOTEIKUMI**

2.1.Atrodoties sporta kompleksa telpās ievēro kārtību un tīrību. Sporta centra apmeklētājiem jāievēro visas higiēniskās prasības un tīrība visā sporta kompleksā, lai pēc nodarbības telpās netiktu atstāti papīri, dzērienu pudeles, maisiņi u.tml.

2.2.Sporta skolotāji, treneri un audzēkņi sporta kompleksā uz sporta nodarbībām ierodas pa sporta kompleksa galveno ieeju vai Jaunmārupes pamatskolas audzēkņi pa skolas savienojošo koridoru.

2.3.Apmeklētāji sporta kompleksā ienāk pa sporta kompleksa galveno ieeju.

* 1. 2.4.Ienākot sporta kompleksā, rūpīgi jānotīra apavi.
  2. 2.5.Audzēkņiem un īrniekiem pēc administratora norādēm jādodas uz ģērbtuvi.
  3. 2.6.Apmeklējot sporta kompleksu līdzi jāņem tīri maiņas sporta apavi ar grīdas segumu nesmērējošu zoli.

2.7.Sporta kompleksa apmeklētājiem pirms sporta nodarbību sākuma jānoņem rotaslietas, pulksteņus un citus priekšmetus, kuri nav nepieciešami sporta nodarbību laikā un var radīt traumas.

2.8. Audzēkņi, kuri atbrīvoti no sporta nodarbībām, maiņas apavos var atrasties sporta zālē un vizuāli uztvert apgūstamo vielu.

2.9. Sporta stundu laikā ģērbtuves tiek slēgtas.

**III. VISPĀRĒJIE IEROBEŽOJUMI**

***Sporta kompleksā stingri aizliegts:***

3.1.Audzēkņiem/sportistiem bez skolotāja vai trenera klātbūtnes sporta zālē uzturēties aizliegts.

3.2.Audzēkņiem sporta nodarbību laikā veikt jebkuras darbības, kā rezultātā var radīt traumas.

3.3.Bezmērķīgi uzkavēties ģērbtuvēs un rīkoties ar svešām mantām.

3.4.Audzēkņiem bezmērķīgi klaiņot pa sporta kompleksu un traucēt sporta nodarbības.

3.5.Apmeklētājiem bezmērķīgi klaiņot pa sporta kompleksu.

3.6.Smēķēt, lietot apreibinošas vielas, alkoholu un košļājamās gumijas.

3.7.Izvietot, rakstīt un izteikt nacionalitāti aizskarošus brīdinājumus, kā arī necenzētu vārdu saukļus.

3.8.Ar ielas apaviem ieiet sporta zālē.

3.9.Apmeklētājiem bez iepriekšējas saskaņošanas ar treneriem piedalīties sporta nodarbībās.

3.10.Aizliegts braukt ar skrituļslidām, velosipēdu, skeitošanas dēļiem, cita veida mehāniskajiem pārvietošanās līdzekļiem. Šie pārvietošanās līdzekļi ir jāatstāj ārpusē pie Sporta kompleksa, sekojot norādēm un netraucējot iekļuvi citiem apmeklētājiem.

3.11.Skrituļslidas ir jānovelk un jāuzvelk ielas apavi vēl pirms ienākšanas sporta centrā. Skrituļslidas un skeitošanas dēlis ir jānes rokās.

3.12.Aizliegts bērnu ratiņus ievest sporta zālēs un citās nodarbību telpās,tie jāatstāj vestibilā, norādītajā vietā.

3.13.Stingri aizliegts ievest/ienest mājdzīvniekus vai citus dzīvniekus.

* 1. **IV. TIESĪBAS, PIENĀKUMI UN ATBILDĪBA**
  2. ***Skolotāju, audzēkņu un apmeklētāju pienākums:***

4.1.Ievērot sporta kompleksa iekšējās kārtības noteikumus.

4.2.Sporta kompleksa telpās ievēro kārtību un tīrību.

4.3.Ar cieņu izturēties pret citiem sporta kompleksa apmeklētajiem un darbiniekiem.

4.4.Saudzīgi izturēties pret inventāru un sporta kompleksa telpām.

4.5.Par pamanītajiem inventāra vai sporta kompleksa aprīkojuma, telpu bojājumiem, nekavējoties informēt sporta kompleksa administratoru.

4.6.Atstājot ģērbtuvi atbildīgajam skolotājam, trenerim vai saskaņā ar līgumu atbildīgajai personai kopā ar administratoru pārbaudīt ģērbtuvju un tai piederošo telpu kārtību.

4.6.1.Sākoties sporta stundai/treniņam skolotājs vai treneri ģerbtuvēs nodzēš gaismu un aizslēdz durvis.

4.7.Ievērot sporta kompleksa darbinieku norādījumus.

4.8.Sporta zālē drīkst ieiet tikai ar uzvilktām bahilām, kuras var saņemt pie administratorēm vai pārvelkot tīrus maiņas apavus.

4.9.Par ārkārtas situāciju nekavējoties ziņot sporta kompleksa darbiniekiem, sporta skolotājiem, treneriem.

4.10.Ārkārtas situācijā sekot sporta kompleksa darbinieku vai sporta skolotāju, treneru norādījumiem.

4.11.Ugunsgrēka gadījumā, lai izkļūtu no ēkas, vadīties pēc izvietoto evakuācijas plānu shēmas, drošības zīmēm.

* 1. ***Sporta kompleksa darbinieku tiesības:***

4.13.Lūgt apmeklētājus atstāt sporta kompleksa telpas, ja apmeklētājs pārkāpis iekšējās kārtības noteikumus vai savādāk traucējis darbību.

4.14.Lūgt apmeklētāju vai audzēkni sakārtot ģērbtuvi.

***Sporta kompleksa darbinieku atbildība:***

4.15.Sporta kompleksa darbinieki nenes atbildību gadījumā, ja apmeklētājam rodas traumas no nepareiza sporta inventāra izmantošanas vai iekšējās drošības un kārtības noteikumu neievērošanas.

**VI. CITI NOTEIKUMI**

6.1.Audzēkņiem, apmeklētajiem, kas kavē nodarbību, jāpiesakās pie administratora.

6.2.Ja uz nodarbību līdzi ierodas sveša pavadošā persona, par to jāinformē sporta kompleksa administrators, kurš dod norādījumus, pamatojoties uz iekšējās kārtības noteikumiem.

* 1. 6.3.Nodarbības sporta zālē var notikt tikai skolotāja, trenera vai līgumā noteiktās personas vadībā.
  2. 6.4.Par garderobēs esošajām personīgajām lietām sporta kompleksa darbinieki neatbild.

6.5. Audzēkņi vai īrnieki ir atbildīgi par apzināti nepatiesu avārijas trauksmes radīšanu.

**VII. SODS PAR NOTEIKUMU PĀRKĀPUMIEM**

7.1.Par šo noteikumu neievērošanu jebkurš sporta kompleksa darbinieks, kas to konstatē, ir tiesīgs pieprasīt no audzēkņa vai apmeklētāja rakstisku paskaidrojumu.

7.2.Audzēkņa vai apmeklētāja paskaidrojumu un pārkāpumu izskata sporta kompleksa administrācija.

7.3.Par ļaunprātīgu inventāra, kā arī zāles, aprīkojuma bojāšanu tiek sastādīts akts, kurā konstatē tā apmēru. Paskaidrojums kopā ar aktu tiek apstiprināts ar Mārupes Sporta centra vadītājas parakstu un tiek iesniegts par audzēkņiem atbildīgajai izglītības iestādei vai līguma slēdzējam. Materiālu zaudējumu izraisītājam jāatlīdzina remonta izdevumi vai jauna inventāra iegādes izdevumi.

7.4.Par noteikumu prasību neievērošanu, inventāra bojāšanu, traucējošu uzvedību u.c. pārkāpumiem vainīgo drīkst izraidīt no sporta zāles uz to dienu, kā arī noteikt laiku, uz kuru aizliegt apmeklēt sporta zāli. Šo lēmumu drīkst pieņemt persona, kas atbild par kārtības ievērošanu sporta zālē – administratori, treneri, skolotāji, tiesneši, sporta zāles pārzinis vai Mārupes Sporta centra vadītāja.

7.6. Nopietnu pārkāpumu gadījumā, tiek ziņots Mārupes novada pašvaldības policijai.

Mārupes Sporta centra vadītāja: \_\_\_\_\_\_\_\_\_\_\_\_\_/S. Bartuševiča/